ตอนนี้คลอดลูกมาได้3เดือน21วันแล้วค่ะ มีอาการปวดท้องน้อยข้างขวา ปวดบีบๆเป็นเพราะอะไรค่ะ
สวัสดีค่ะ การวินิจฉัยที่เป็นไปได้กรณีปวดท้องด้านขวา-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ลำไส้อักเสบ ทำให้ปวดท้องบิด ถ่ายเหลว-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือด-ไส้ติ่งอักเสบ จะปวดมากที่ขวาล่าง มีไข้ คลื่นไส้ อาเจียน เบื่ออาหารหากคลอดบุตรมาแล้ว 3 เดือน ไม่น่าเกี่ยวกับการตั้งครรภ์หรือหลังคลอดบุตรโดยตรงค่ะการให้ได้การวินิจฉัยที่แน่นอน จำเป็นต้องตรวจร่างกายหน้าท้องร่วมด้วย หากปวดเรื้อรัง ปวดมากขึ้นเรื่อยๆ มีเลือดออกจากช่องคลอด ปัสสาวะแสบขัด ควรปรึกษาแพทย์เพื่อหาสาเหตุอื่นๆที่เป็นไปได้การดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวด